Luc Besson
De Luc Besson, gebuer als Luc Paul Maurice Besson den 18. Mäerz 1959 zu Paräis, ass e franséische Filmregisseur, Filmproduzent an Dréibuchauteur.

Dem Luc seng Eltere waren Dauchmoniteuren am Club Med, a sou huet hie schonn als Jugendleche seng éischt Entwërf vu Le Grand Bleu geschriwwen, a mat 16 Joer vu Le Cinquième ÉLément, déi en allebéid méi spéit mat groussem Succès verfilme sollt.

Aner Filmer, mat deenen e Succès hat si Subway, Nikita, Léon, Jeanne d'Arc, oder d'Serie vum Arthur et le Minimoys.
Och en ettlech Reklamms- a Musekclippe vun him hu grouss Bekanntheet kritt.

Zanter der Mëtt vun den 2000er Jore féiert de Besson manner Regie, mä konzentréiert sech op d'Produzéiere vu Filmer (wourënner d'Taxi-Serie, Taken oder Transporter, sou wéi och op aner, sozial engagéiert, Projeten.

Filmographie als Regisseur
1983: Le dernier combat - Haaptacteuren: Pierre Jolivet, Fritz Wepper 
1985: Subway - Haaptacteuren: Isabelle Adjani, Christopher Lambert
1988: Le grand bleu - Haaptacteuren: Jean-Marc Barr, Rosanna Arquette
1990: Nikita - Haaptacteuren: Anne Parillaud, Marc Duret
1991: Atlantis - (Dokumentarfilm)
1994: Léon - Haaptacteuren: Jean Reno, Natalie Portman
1997: Le cinquième élément - Haaptacteuren: Bruce Willis, Gary Oldman
1999: Joan of Arc - Haaptacteuren: Milla Jovovich, John Malkovich
2005: Angel-A - Haaptacteuren: Jamel Debbouze, Rie Rasmussen
2006: Arthur et les Minimoys - Haaptacteuren: Freddie Highmore, Mia Farrow
2009: Arthur et la vengeance de Maltazard - Haaptacteuren: Freddie Highmore, Mia Farrow
2010: Les aventures extraordinaires d'Adèle Blanc-Sec - Haaptacteuren: Louise Bourgoin, Mathieu Amalric
2010: Arthur 3: La guerre des deux mondes - Haaptacteuren: Mia Farrow, Ron Crawford
2011: The Lady - Haaptacteuren: Markus Waldow, Michelle Yeoh
2013: The Family - Haaptacteuren: Robert De Niro, Michelle Pfeiffer
2014: Lucy - Haaptacteuren: Scarlett Johansson, Morgan Freeman
2017: Valerien and the City of a Thousand Planets - Haaptacteuren: Dane DeHaan, Cara Delevingne

Kuckt och 
Lëscht vu Filmregisseuren

Um Spaweck 

 Offiziell Säit

Franséisch Filmregisseuren
Franséisch Dréibuchauteuren
Franséisch Filmproduzenten
César fir de beschte Filmregisseur‎
Gebuer 1959